钦定古今图书集成/方舆汇编/职方典/第1503卷 > 武定府古迹考 通志
## 钦定古今图书集成/方舆汇编/职方典/第1503卷 > 武定府古迹考 通志

本府。〈和曲州附郭。〉

跃龙亭　在文庙泮池前。明建文帝信宿于此，蝼蝈哄鸣，帝意恶之，至今遂绝。

礼斗台　在狮山巅。建文帝礼斗于此。有蒲团迹尚存。

三石塔洞　在武陵西山顶有石如塔，洞内石盆渍一异石，状如钟，色若玉。

《金刚经　》御史刘维既建浚泉亭，观狮首处，欲为赋一篇以表之。夜梦衣百结者来，恍惚似妇人，告维曰：“闻公欲写赋于此，甚善，但此处吾用力甚多，公写赋后，幸为我写《金刚经》一卷。” 维觉，熏沐写经。楷书古健，寺僧奉为异珍。

石将军　：在府城北二十里。传唐、宋时往滇者某没于此土，以石头灵。郡人范应贵有“当年铁作胆，今日石为身” 之句。

浚泉亭　在狮山之巅。结构精工。前为流泉曲水，古木一株，枝干苍古，如虬如龙，常有海中荇藻挂于其上，亦奇观也。今废。

枯树　，在正续寺建文阁后有枯树，大十馀围，高数十丈，枯百年矣，寺僧伐而薪焉。未尽，僧性遍重建是阁，规模视昔有加，树复荣繁荫可悦。《白玉蟾符　碑》在关帝庙。

“盘陀” 石　宽平可坐数十人。烟霞万壑，与松涛鸟语相映。根则玲珑古峭，殊有奇致。

香泉祓禊　，在城东二里。春日水香莫春时，人争载酒祓濯，俗云：“濯之去疾。” 至立夏三日止。《元谋县》。

日灿金沙　江不隶于县，而流经万山绝壑之中，皆峭壁悬崖，平分对峙，容其水势奔放，若走蛟龙。惟县治北界接连渡口漾出平滩，一望汪洋，天霁云卷，日色与水光争射，灿成五色飞霞腾空上下绚烂夺目，凝睇之际，不尽奇异之观。月筛古树　即一憩亭，在西门外，楼结两层，槛开八面，参天乔木一亩，浓阴傍萦，流水一湾，当户绿畴千顷，洵美景也。

东山眺远　即雷应山也。上有梵刹二，雄峙东北之郊，俯瞰西溪一带。近倚翠屏，欲插汉；远铺丹嶂若浮空。月映层川，雾迷绝壑。晴烟浴碧，霜叶飞红，变幻争奇，不一其状。登临凝眺，诚属巨观。

《西河泛舟　》西溪河自法纳河溯流而上，二十五里至阿琅渡。中惟清渊涧转出小峦，斜倚涧畔。馀“上下各数十里，皆山形连接，劈分两崖，石壁削成，下容溪水，一碧奔泻。又有饮犀渚、睡龙渊” 、小庐江、香花塘，俱在嵌岩之下，石穴深浚，溪流过处，潋滟潆洄。泛舟其中，则逐水波纹，对岸山色，仰映天光一线。抑或夜月轻桡之际，间以清歌，孤峰绝壁之巅，接以箫管，而水声谷响，四面俱应，是以元邑一佳景也。

平沙雁渚　滇南无鸿雁，即间有一二，皆飞鸣而过。独元谋、苴宁一带，平沙水渚，千百成群，栖止其地。约略计之，每至万数，来以仲秋，去以暮春。为其地沙明气暖，而两岸之遗秉滞穗，足供。

其食也，诚滇中之所罕见者矣。

元马冢　，《常璩》曰：“会无县有元马河，元马日行千里，死于此，遂埋焉。有冢有祠，土人谓马为谋，故名元谋。”

仙奕局　在县西北七十里金沙坪之隅。一大石如桌，上有碁局，石子犹存。相传为仙人奕碁于此。

诸葛坛　在县北二十里清渊涧。相传蜀汉孔明南征孟获过此筑，至今遗址尚存。

元马祠　在马头山，久废。

元兵寨　在县西二十里西溪河西山顶。周围一里，石址犹存。

入定石　在县东北五十里，住雄山巅。明万历间，有龙海童女阮氏趺坐其上，数月不食，遂入定焉。

禄劝州

秀屏排闼　即北门外文殊寺也。高数十丈，一径纡折而上，梵宇弘敞。后山耸出如屏，掌鸠绕其前，盘龙环其右。群峰排拱，原隰绣错，花香鸟语之胜，悦人心目。知府王清贤劝农，常憩其处，题曰“滇之峨眉。”

《鸠水回澜　》在州东白塔山下。

《石牛卧水　》在安甸庄大河内。

温泉浮玉　在州东一百里达矶村旁普渡河内。泉源洁清见底，浴之可以疗病。泉畔松风鸟韵，饶有旷致。

石人　：在掌鸠甸，土人传为仙迹。按《明通志》：昔有仙翁骑驴至此，驴为道傍石人所骇，仙翁怒，拔剑斩之。今其身首宛然。

废易笼县址　在州北八十里。昔罗婺蛮所居。按《明一统志》：在州北一百八十里，地名倍场，有二水相合，绕城而东。蛮语谓洟为水，笼为城，因此为名。昔罗婺大酋居之，为郡酋会集之所。元置易笼县，明省。

石泉　在州东一百二十里洒交营坡。坡有大石泉出其上，终日汲之不涸，终岁不取，亦不溢。相传武侯南征，人马皆渴，用剑拨出者。